ടി.എ. പരമൻ

ലഘുചിത്രം
നാലും അഞ്ചും കേരള നിയമസഭകളിൽ അംഗമായിരുന്ന അദ്ധ്യാപകനും ന്യായാധിപനും രാഷ്ട്രീയ പ്രവർത്തകനുമായിരുന്നു ടി.എ. പരമൻ(24 ആഗസ്റ്റ് 1924 10-9-2000).http://www.niyamasabha.org/codes/members/m495.htm പഴയ കൊച്ചി രാജ്യത്ത് ഉന്നത വിദ്യാഭ്യാസം നേടിയ ദളിതരുടെ ആദ്യ തലമുറക്കാരനാണ്. ആർ.എസ്.പി. നേതാവായിരുന്ന അദ്ദേഹം അധ്യാപകനായാണ് ഒദ്യോഗിക ജീവിതം ആരംഭിച്ചത്. 1948 ൽ എം.എൻ. റോയിയുടെ റാഡിക്കൽ ഡെമോക്രാറ്റിക് പാർട്ടിയുമായി ബന്ധപ്പെട്ട് പ്രവർത്തിച്ചു. കേരള പുലയർ മഹാസഭ സംസ്ഥാന വൈസ് പ്രസിഡന്റായിരുന്നു.

ജീവിതരേഖ
എറണാകുളം ജില്ലയിലെ എടവനക്കാട് സ്വദേശിയാണ്. എറണാകുളം മഹാരാജാസ് കോളേജിൽ നിന്ന് ബി.എയും ബനാറസ് ഹിന്ദു സർവ്വകലാശാലയിൽ നിന്ന് എൽ.എൽ.ബിയും വീണ്ടും മഹാരാജാസിൽ ചേർന്ന് എം.എയും കരസ്ഥമാക്കി. 1945-46 കാലഘട്ടത്തിൽ അധ്യാപകനായിരുന്നു. 1950-ൽ മദ്രാസ് കോർപ്പറേഷനിലും എ.ജി ഓഫീസിലും ജീവനക്കാരനായിരുന്നു 1955-ൽ ഡൽഹിയിലെ ഓൾ ഇന്ത്യ റേഡിയോയിൽ സബ് എഡിറ്ററായി സേവനമനുഷ്ഠിച്ചു. 1956ൽ ജുഡീഷ്യൽ സർവീസിൽ പ്രവേശിച്ചു. 1956-64 ൽ കേരള ജുഡീഷ്യൽ സർവീസിൽ സബ് മജിസ്ട്രേറ്റായി സേവനമനുഷ്ഠിച്ചു. കേരളത്തിൽ വിവിധ സ്ഥലങ്ങളിലായി സബ് മജിസ്‌ട്രേറ്റായി ജോലി ചെയ്തു. ഉടുമ്പഞ്ചോല സബ് മജിസ്‌ട്രേറ്റായിരിക്കുമ്പോൾ രാജിവെച്ചു.http://klaproceedings.niyamasabha.org/pdf/KLA-010-00112-00004.pdf

1970-77-ൽ കുന്നത്തുനാടിനേയും 1977-79-ൽ ഞാറക്കലിനേയും അദ്ദേഹം കേരള നിയമസഭയിൽ പ്രതിനിധാനം ചെയ്തു. നിയമസഭയിൽ (1970-71) & (1977-79) കാലയളവിൽ സബോർഡിനേറ്റ് ലെജിസ്ലേഷൻ കമ്മിറ്റി ചെയർമാനായി പ്രവർത്തിച്ചു.http://www.niyamasabha.org/codes/members/m495.htm 76-ാം വയസ്സിൽ മരിക്കുംവരെയും അധ്യാപകൻ, എഴുത്തുകാരൻ, വക്കീൽ, പ്രഭാഷകൻ, പൊതുപ്രവർത്തകൻ എന്നീ നിലകളിലും വ്യാപൃതനായിരുന്നു. 

ഭാര്യ എം.എ ദേവകി

കൃതികൾ
 ഈ ഹരിജന പ്രശ്നം
 ഇന്ത്യയുടെ രാഷ്ട്രീയത്തിൽ ജാതിയുടെ സ്വാധീനവും ഹരിജനങ്ങളും
 'കൊച്ചി രാജ്യത്ത് ഒരു പുലയൻ' (പ്രസിദ്ധീകരിച്ചിട്ടില്ല)
അവലംബം

വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ